
حیاتیات میں ارتقاء کا نظریہ ہمیں یہ نہیں بتلاتا کہ زمین پر زندگی کا آغاز کس طرح ہوا لیکن ہمیں یہ سمجھنے میں ضرور مدد 
دیتا ہے کہ آغاز ہونے کے بعد زندگی کیسے پھلی پھولی اور لاکھوں قسم کے انواع میں کیسے تقسیم ہوئی جنہیں ہم آج اپنے گرد 
موجود پاتے ہیں یا جو ناپید ہوچکے ہیں اور ان کے فاساز ہمیں مل چکے ہیں - اس کے علاوہ اس سے ہمیں یہ بھی معلوم ہوتا 
ہے کہ موجودہ جاندار کن کن طریقوں سے مسلسل ارتقاء پذیر ہورہے ہیں - ارتقاء کی تعریف کچھ یوں کی جاسکتی ہے " انواع 
کی خصوصیات میں ایسی تبدیلی جو اگلی نسل کو منتقل کی جاسکے - یہ طبعی خصوصیات مثلاً چوہوں کی رنگت یا تتلی کے 
پروں پر دھبوں کے پیٹرن بھی ہوسکتے ہیں اور جبلی عمل بھی مثلاً جس طرح کتے سونگھ کر ایک دوسرے کا استقبال کرتے 

ہیں - یہ خصوصیات پوری آبادی میں پائی جاتی ہیں اور کچھ تبدیلیوں کے ساتھ نسل در نسل منتقل ہوتی ہیں - یہ تعریف شاید 

سب کے لیے سمجھنا دشوار ہو - تو آئیے اس پر کچھ تفصیلی بات کرتے ہیں 


تمام صحت مند انواع جن میں یک خلوی امیباء پھول؛ اور ڈولفن وغیرہ شامل ہیں نئی نسل پیدا کرنے کے اہل ہوتی ہیں - یہ سب 
جانور بچے پیدا کرتے ہیں اور یوں اپنی کاپیاں بناتے ہیں - ایسا کرنے کے لیے سب جاندار اپنے ڈی این اے کی کاپیاں بناتے ہیں 
اور یہ کاپیاں اگلی نسل کو فراہم کرتے ہیں - ڈی این اے ایک لڑیوں پر مشتمل مالیکیول ہے جو جانوروں کے ہر خلیے کے 
مرکز میں ہوتا ہے اور خلیوں کو ہدایات دیتا ہے کہ انہیں کیسے بڑھنا ہے اور کیا کیا کام سرانجام دینا ہیں - آپ کے ڈی این اے 
میں یہ ہدایات موجود ہیں کہ آپ کا جسم کیسے بنے گا - آپ کے ڈی این اے میں موجود ہدایات ایک پھول دار پودے کے ڈی این 
اے میں موجود ہدایات سے مختلف ہیں - یہی وجہ ہے کہ آپ پھول دار پودے سے مختلف نظر آتے ہیں - آپ کے ڈی این اے میں 
موجود ہدایات ایلوس پریسلے ٥٥ا٥٥‏ ۷۱| کے ڈی این اے سے کچھ مختلف ہیں - یہی وجہ ہے کہ آپ نہ تو ایلوس کی طرح 
نظر آتے ہیں اور نہ ہی آپ کی حرکات و سکنات اس جیسی ہیں - 


1:55- یک خلوی جانور اپنے ڈی این اے کی کاپی اپنے خلیے کے اندر رہتے ہوئے ہی بناتے ہیں - اس کے بعد دونوں کاپیوں 
کو اپنے خلیے کے دو مخالف اطرف بھیج دیتے ہیں اور درمیاں سے اپنے آپ کو تقسیم کر دیتے ہیں ۔- اس طرح دو خلیے بن 
جاتے ہیں جو کچھ دیر میں بڑھ کر اسی جسامت کے ہو جاتے ہیں جس جسامت کا پہلے ایک خلیہ تھا - اگر ڈی این اے کی کاپی 
بنانے میں کوئی غلطی نہیں ہوئی تو یہ دونوں خلیے بالکل اس پہلے والے خلیے جیسے ہی ہوں گے - ان میں کوئی فرق نہیں 
ہوگا - لیکن فطرت میں ہر کام بے عیب نہیں ہوتا - ڈی این اے کی کاپیاں بنانے کے دوران اکثر غلطیاں ہوتی ہیں جن کی وجہ 
سے ڈی این اے کا کوڈ تبدیل ہوجاتا ہے - اس مظہر کو ڈی این اے کی میوٹیشن کہا جاتا ہے یہ میوٹیشنز جو ہمیشہ حادثاتی 
طور پر ہی ہوتی ہیں ڈی این اے کے کسی بھی حصے میں ہوسکتی ہیں - ان میوٹیشنز کی وجہ سے جانور کے جسم کی شباہت 
میں یا اس کی کارکردگی میں تبدیلی آ سکتی ہے جو اگلی نسلوں تک بھی منتقل ہوسکتی ہے - مثلاً اس صورت میں یک خلوی 
جانور کی شکل لمبوتری ہوسکتی ہے - اگر یہ اپنی مزید کاپیاں بناتا ہے تو اس کی تمام کاپیاں لمبوتری شکل کی ہوں گی 


جیسے کہ پہلے کہا گیاء ارتقاء کسی آبادی میں ایسی خصوصیات کی تبدیلی کا نام ہے جو نسل در نسل منتقل ہوسکے ۔ چنانچہ اس 
یک خلوی جانور میں ارتقاء ہوا ہے - ڈولفنز› دوسرے جانوروں اور انسانوں کی پیدائیش یک خلوی جانوروں کی نسبت کہیں زیادہ 
پیچیدہ ہوتی ہے - ہمیں پہلے اپنا جیون ساتھی تلاش کرنا ہوتا ہے ۔- جب پیچیدہ جانور جنسی ملاپ کرتے ہیں تو نر کا سپرم جس 
میں اس کا آدھا ڈی این اے ہوتا ہے مادہ کے بیضے سے ملتا ہے جس میں مادہ کا آدھا ڈی این اے ہوتا ہے - اس عمل کے نتیجے 
میں ایک نیا خلیہ وجود میں آتا ہے جس میں مکمل ڈی این اے ہوتا ہے جس میں اس بچے کا جسم بنانے کی مکمل ہدایات ہوتی ہیں 
- یہ بچہ بڑا ہو کر اپنے والدین جیسا جانور بنتا ہے لیکن والدین سے کچھ مختلف بھی ہوتا ہے کیونکہ اس کی کچھ خاصیتیں اس 
کی ماں سے اور کچھ باپ سے ملتی جلتی ہیں - ان خصوصیات کے نئے مجموعے کو یہ جانور بلوغت کے بعد اپنے بچوں میں 
منتقل کرتا ہے اور یوں اس جانور میں ارتقاء ہوتا ہے یعنی نسل در نسل تبدیلی پیدا ہوتی ہے 


0] اپنے والدین سے مجموعی خصوصیات پانے کے علاوہ ہر نسل میں کچھ نئی خصوصیات بھی پائی جاتی ہیں جو کہ ڈی 
این اے میں میوٹشن کی وجہ سے ہوتی ہیں - مثلا ہو سکتا ہے اس کے کانوں پر زیادہ بال اگے ہوں - اگر موجودہ نسل اپنا ڈی 


این اے اگلی نسل تک منتقل کرتی ہے تو اس کے بچوں میں بھی ان خصوصیات کے ہونے کا امکان ہے - یہ بھی ارتقاء کی ہی 
ایک مثال ہے ۔- 


و لیے آرظات کی سا کان آپ کے ماس یں ہس مساشن دق اوں غرم ان ارک کا دہ اکر کرتے ھی ےکی این الم میں 
جن چھوٹی موٹی تبدیلیوں کا ذکر ہم نے پہلے کیا یہی تبدیلیاں سینکڑوں ہزاروں نسلوں پر محیط ہوں تو بہت بڑی تبدیلیاں بن جاتی 
ہیں اور ان کی وجہ سے جانورں کی شباہت میں ڈرامائی تبدیلیاں پیدا ہوسکتی ہیں ۔۔- مثال کے طور پر اگر آپ کتوں کی چند ہزار 
سال پرانی نسلوں کا تصور کریں تو یہ بھورے بھیڑیے کی ایک نسل تھی جس کے نسل در نسل ارتقاء میں انسانوں کا بہت بڑا ہاتھ 
ہے - لوگ ان بھیڑیوں کو ترجیح دیتے تھے جو کم خونخوار ہوں اور بھیڑیوں کے صرف ایسے بچوں کو اپنی بستیوں کے پاس 
آنے دیتے تھے جو انسان دوست ہوں اور یوں کتوں کی نسل پیدا ہوئی - جیسے جیسے وقت گذرتا گیا مختلف لوگ کتوں میں 
مختلف خصوصیات کا چناؤ کرنے لگے - کچھ لوگ بڑی جسامت کے کتے چاہتے تھے کچھ چھوٹے کتے پسند کرتے تھے کچھ 
لوگ ذہین کتے چاہتے تھے تو کچھ انتہائی طاقتور - آج ان بھیڑویوں کی نسل کتوں کی سینکڑوں قسموں میں تقسیم ہوچکی ہے ۔- 
ان میں سے بہت کم قسمیں بھیڑیوں سے مشابہت رکھتی ہیں - ان مختلف النسل کتوں کے اجداد ایک ہی تھے 


جینیاتء کیمسٹری؛ رکازیات یعنی ۷ چ٥‏ |3|]6000مء اور ریاضی جیسے مختلف علوم نے ہمیں ارتقاء کے متعلق بے انتہا شواہد 
فراہم کیے ہیں - تمام جانداروں مثلاً میں اور آپ؛ مچھلیاں کیلے وغیرہ کے اجداد ایک ہی تھے - یعنی ہم تمام آپس میں رشتہ دار 
ہیں - ہمیں فی الوقت یہ نہیں معلوم کہ دنیا میں پہلا جاندار کیا تھا اور وہ کیسے وجود میں آیا - لیکن اربوں سالوں میں نسل در 
نسل تبدیلی کے سادہ عمل سے اس ایک جاندار کی نسلیں مختلف انواع میں تبدیل ہو گئیں - 


6 ہو سکتا ہے کہ آپ یہ اعتراض کریں کہ ارتقاء اٹکل پچو یعنی ۲9100٥1‏ ہے تو پھر بھیڑیے جیسے خونخوار جانور سے 
eاodەم‏ جیسے نرم و نازک کتے کے ارتقاء کے لیے کسی ذہین انسان کی ضرورت کیوں پر چو ضرف انسان دوست نسلوں کا 
چناؤ کرے - گویا ارتقاء کے لیے کسی ذہین ہستی کی ضرورت ہے جو درست خصوصیات کا چناؤ کرے - سائنس دان کہتے ہیں 
کہ تمام میملز چھچھوندر کی شکل کے ایک جانور سے ارتقاء پذیر ہوئے لیکن چھچھوندر اور ہاتھی میں تو بہت زیادہ فرق ہے 
جبکہ بھیڑیے اور کتے میں مماثلت صاف نظر آتی ہے - اگر کتوں کے ارتقاء میں انسان نے چناؤ کیا تو میملز کے اس ارتقاء میں 
کونسی ذہانت چناؤ میں مصروف تھی - 


انیسویں صدی کے وسط میں چارلس ڈارون اور ایلفرڈ رسل والیس نے آزادانہ طور پر یہ اصول دریافت کیا کہ انواع کے ارتقاء 
کے لیے کسی ذہانت کی یا کسی چناؤ کرنے والی شخصیت کی ضرورت نہیں ہے - انہوں نے وہ فطری اصول دریافت کیا جس 
کی وجہ سے بے ہنگم اور اٹکل پچو تبدیلیاں ہی پچیدہ انواع کے ارتقاء کا باعث بنتی ہیں - انہوں نے اسے فطری چناؤ کا نام دیا 


تو آئیے اس اصول پر ایک بار پھر ایک طائرانہ نظر ڈالتے ہیں - حیاتیاتی ارتقاء کسی بھی آبادی میں ایسی خصوصیات میں 
تبدیلی کا نام ہے جسے اگلی نسلوں میں منتقل کیا جاسکے - تمام صحت مند افراد اپنی کاپیاں بنا سکتے ہیں لیکن یہ کاپیاں بے 
عیب نہیں ہوتیں بلکہ ان میں کچھ معمولی تبدیلیاں ہوتی ہیں - یہ معمولی تبدیلیاں ہزاروں لاکھوں پشتوں میں مجموعی طور پر 
انواع کے شباہت اور ان کی کارکردگی میں ڈرامائی تبدیلیاں پیدا کر سکتی ہیں - اس بات کے بے انتہا شواہد موجود ہیں کہ زمین 
پر تمام جاندار ایک دوسرے کے رشتہ دار ہیں - تو یاد رکھیے کہ جب آپ اپنے رشتہ داروں کو کھانے کی دعوت پر بلاتے ہیں 
تو نہ صرف دسترخوان کے گرد موجود افراد آپ کے رشتہ دار ہیں بلکہ دسترخوان پر موجود بکرےء مرغی؛ اور سبزیاں بھی 
آپ کے رشتہ داروں میں شامل ہوتی ہیں 


مزید وڈیوز دیکھنے کے لیے وزٹ کیجیے سائنس کی دنیا ۔ کام sciencekidunya.com‏ 


وڈیو لنک 
https://www.youtube.com/watch ?v=GhHOjC4o0xh8‏ 


